Народно читалище “ Епископ Дионисий - 1925 “ село Драгор, Община Пазарджик , e-mail chitalichte\_dragor@abv.b

До

Г-н Петър Куленски

Кмет на Община

Пазарджик

**Относно:** Предложение на Народно читалище „Епископ Дионисий – 1925“ село Драгор, община Пазарджик на Годишната програма за читалищната дейност през 2024г.

УВАЖАЕМИ ГОСПОДИН КУЛЕНСКИ,

В изпълнение на изискванията на чл. 26 а, ал.1 от Закона за Народните читалища приложено изпращаме Ви, предложенията на Народно читалище „ Епископ Дионисий – 1925“ за включване в Общинската програма за читалищна дейност на община Пазарджик за 2024г.

Приложение: Съгласно текста

С уважение,

Инж. Мария Танева

Председател на

 Народно читалище„ Епископ Дионисий – 1925“

село Драгор



**Народно читалище “ Епископ Дионисий - 1925 “ село Драгор,**

**Община Пазарджик** **, e-mail chitali6te\_dragor@abv.b**

**Годишната програма за развитие на читалищната дейност през 2024 г.**

Годишната програма за развитие на читалищната дейност през 2024 г. е съобразена с изискванията на чл. 26 а, ал. 2 от Закона за народните читалища. Изготвянето на Програмата за развитие на читалищната дейност през 2024 г. цели обединяване на усилията за развитие и утвърждаване на читалището като важна обществена институция, градяща културната идентичност на село Драгор, община Пазарджик. Тя обобщава най-важните моменти в работата на читалището, приоритети, цели и задачи, които ще спомогнат за развитието, укрепването и модернизирането му в общодостъпно и желано място за местната общност. Ще се работи за създаване на условия за превръщането на институцията в информационно-образователен център, утвърждаващ ценностите на гражданското общество.

Читалището има изключително значение за укрепване, популяризиране и развитие на българската идентичност, традиционната култура и духовни ценности.

Външната среда осигуряваща възможности:

**Сътрудничество с:**

Община Пазарджик;

Кметство село Драгор;

РЕКИЦ ”Читалища” Пазарджик;

Регионална библиотека“ Никола Фурнаджиев“;

Читалища на територията на Община Пазарджик;

Клуб на пенсионера в село Драгор;

Църковното настоятелство в село Драгор;

Участие и работа по проекти, осигуряващи европейско и друго финансиране;

**Основни задачи:**

* Уреждане и поддържане на общодостъпна библиотека и читалня;
* Развитие и подпомагане на любителското художествено творчество, чрез създаване на колективи и изпълнители в различните жанрове на изкуството, за които има необходимите условия Запазване и разпространение на българските традиции и обичаи, песни и танци;
* Организиране на школи, кръжоци, курсове, клубове, празненства, концерти, чествания и младежки дейности;
* Организиране на кътове по повод бележити дати и годишнини във фоайето на читалището;
* Събиране и разпространяване на знания за родния край;
* Развитие на партньорство между читалището, другите граждански организации и местната власт;
* Развитие на професионалните умения и повишаване на квалификацията на работещите в културната институция;
* Развитие и поддържане на читалищната материално-техническа база:

 **ОПЕРАТИВНИ ДЕЙНОСТИ ЗА РЕАЛИЗИРАНЕ НА ПЛАН-ПРОГРАМАТА**

**БИБЛИОТЕЧНА ДЕЙНОСТ. РАБОТА С ЧИТАТЕЛИ.**

Библиотечната дейност е основна дейност за читалището като културна институция. Работата на библиотеката е насочена към:

1. Превръщането на библиотеката в съвременен обществен информационен център, полезен партньор и ефективен участник в процесите на информационно осигуряване на жителите на Драгор.

2. Обновяване на библиотечната дейност и библиотечния фонд с художествена, детска, учебно-помощна и научно-популярна литература; Абонамент на периодични издания;

3. Изготвяне на библиографски справки по различни теми. Събиране на материали за историческото минало и етнографията на родния край. Провеждане на мероприятия, свързани със съхраняването, развитието и популяризирането на местни традиции и обичаи.

4. Организиране презентации на нови литературни творби и автори от местно и национално значение.

5. Да стане традиция и да се провеждат Вечери на литературни четения с участието на местни и национални литературни творци, и почитатели на словото;

6. Инициатива „Книга за всеки” – въвеждане на системата за патронажно обслужване на възрастни читатели и такива с физически увреждания;

7. Експониране на изложби, кътове с литература, витрини и други в библиотеката.

8. Актуализиране и Администриране на фейсбук профила и страницата на Читалището – периодично публикуване на информация за предстоящи събития; публикуване на съобщения и новини; създаване на албуми със снимки и публикуване им.

**ЛЮБИТЕЛСКО ХУДОЖЕСТВЕНО ТВОРЧЕСТВО**

**В началото на 2023 година сформирахме** **фолклорна певческа група“ Зорница“ към НЧ „Епископ Дионисий- 1925г.”, село Драгор, община Пазарджик с ръководител Карамфила Григорова. Учредители на групата са 9 жени. Групата изпълнява песни от Пазарджишкия край.**

За няма и една година съществуване сме участвали в Регионалния певчески фолклорен фестивал „ ХА, НАДПЕЙ МЕ” в село Левски, община Панагюрище, в VII Национален фолклорен събор "СВ. КОНСТАНТИН", в Регионален музикално-танцов конкурс „ПИЛЕНЦЕ ПЕЕ“ град Стрелча и на Дванадесетия Международен, музикален и танцов конкурс "ПИЛЕНЦЕ ПЕЕ" 2023г., град София. От тези фестивали сме носители на златни статуетки, златни медали за певческата група и дуета.

1. Съществена част от дейността на читалището е грижата за разширяване и развитие на любителското художествено творчество. Художественотворческата дейност в читалището цели запазване и развитие на традиционните ценности на българския народ, съхранение на обичаите и традициите.
2. Ще продължим да работим за включване на деца и младежи в любителското художествено творчество, което да спомогне за затвърждаване на взаимовръзките между поколенията и да допринесе за създаване на мост между миналото и настоящето.
3. Формиране на нови творчески групи, според заявения интерес;
4. Ще продължим да работим за Повишаване на художествено-творческите постижения на самодейния състав и индивидуалните изпълнители;

ОБРАЗОВАТЕЛНИ ДЕЙНОСТИ:

1. Работилница„ Майсторете, ръчички, за радост на всички“ - квилинг техника, изработване на цветя от различни материали, апликации, декупаж и други.
2. Изработване на мартенички за „ Баба Марта“; картички за „ 8 март“; играчки за елхата, картички за Нова година, Организиране на Великденски и Коледен базар с изделия изработени от децата.
3. Инициативи за повишаване на читателския интерес и популяризиране на книгата чрез организиране на литературни четения, изложбени кътове с книги, срещи с творци на словото и др. Отбелязване на бележити дати, годишнини на български и чуждестранни творци, чрез витрини, кътове беседи;
4. Клуб " Приятели на книгата" с участници деца -читатели, които ще участват при организацията и провеждането на седмицата на детската книга и изкуствата за деца, маратон на четенето, инициативата" Библиотекар за един ден";
5. Да осигурим компютри, с които да предоставяне на компютърни услуги/ текстообработка, принтиране, ел. поща/ и интернет;
6. Ще се абонираме за сайта" Аз Уча.бг." достъпно видео уроци за ученици;
7. Събиране и разпространяване на знания за родния край;

**СОЦИАЛНА ПОЛИТИКА НА ЧИТАЛИЩЕТО**

Работа с хора с увреждания и осигуряване на достъп на тези хора до дейността на читалището, етнически малцинства, работа с различни възрастови групи, развитие на доброволчеството, участие в дарителски кампании;

-Дари книга

-Спаси живот чрез кръводаряване

-Да довършим църквата в село Драгор

-Жълти стотинки

-Играчки за деца в неравностойно положение

- Пластмаса за рециклиране / капачки, бутилки и кенчета/

- Да влезеш в обувките на Дядо Коледа

**ОРГАНИЗАЦИОННА ДЕЙНОСТ**

 1.Планувани заседания на читалищното настоятелство и събрания отчетни/отчетно- изборни/извънредни .

**Заседания на Читалищното Настоятелство**

 Месец февруари 2024 година

Отчет за работата на читалището и библиотеката през 2023 год.

Финансов отчет на получените приходи и направените разходи за 2023 г.

Текущи въпроси

**Общи събрания**

Годишно отчетно събрание ще се проведе през месец март, точната дата ще се избере на първото заседание за годината на Читалищното настоятелството.

Дневен ред:

1. Отчет за дейността на читалището за 2023 година;
2. Финансов отчет на получените приходи и направените разходи за 2023 г.

3. Отчет на дейността на Проверителната комисия за 2023 година

4. Други въпроси

**КУЛТУРЕН КАЛЕНДАРЕН**

Организаторите си запазват правото на промени в културния календар за 2024г. Инициативите ще бъдат реализирани, съобразно финансовите възможности на читалището. Преди всяка проява ще се изготвя план за провеждане и отговорници за реализацията на инициативите.

 МЕСЕЦ ЯНУАРИ

Годишнина от рождението на Христо Ботев - във фоайето на читалището, литературна витрина;

21.01 – „ Баба има празник” – пресъздаване на обичая;

 МЕСЕЦ ФЕВРУАРИ

14.02 – Свети Валентин и Трифон Зарезан - Вечер на виното и любовта;

19.02 – Годишнина от гибелта на Васил Левски - Литературна витрина, посветена на Дякона;

22 – 28. 02 – Подготовка за Баба Марта - Мартенско ателие, традиция и съвременност, изработване на мартенички и картички за празника от деца и младежи;

МЕСЕЦ МАРТ

01.03 – Ден на самодееца, Организиране на творческа среща с изявени читалищни самодейци; Баба Марта - Връзване на мартеници на местни жители, изработени от децата;

Ден на мартеницата-„Българската мартеница – символ на здраве и сила”– изложба на мартеници;

03.03 – Ден на Освобождението на България от Османско иго. Оформяне на кът и витрина „ Аз обичам България”

08.08. Отбелязване на 8-ми март –„Жената – извор на вдъхновение и красота” „Мама” – изложба детски рисунки и снимки,

22.03 „ Добре дошла пролет”

 МЕСЕЦ АПРИЛ

21.03 - Световен ден на гората - Фото-конкурс „ Улови прекрасен миг”, изложба;

1-8.04 – Международен ден на детската книга - Пътешествия в приказния свят

Седмица на детската книга и изкуствата за деца – детски рисунки на любими приказни герои и срещи с хора на изкуството творящи за деца;

Връчване на приза „Читател на годината”

 07.04 - Международен ден на здравето – здравна беседа

Подготовка за Великден , Отбелязване на Лазаровден, Цветница

Боядисване на яйца, техники, традиции, украса

22.04 – Ден на Земята - Земята в нашите ръце –

МЕСЕЦ МАЙ

11.05 - Ден на библиотекаря - Библиотекар за един ден; Запознаване с работата на библиотекаря;

24.05 – Ден на славянската писменост, българската просвета и култура.

 Подготовка за ежегодния празник на селото

МЕСЕЦ ЮНИ

01.06 – Ден на детето - Празник за най-малките – рисунки на открито, игри и забавления за децата;

02.06 - 145 години от гибелта на Христо Ботев – гениален български поет и революционен;

24.06 – Еньовден - Фото-конкурс „ Вълшебството на цветята” – Разговор за билките и значението им в живота на българина.

Празник на селото – юни 2024 г./ по отделна програма/

МЕСЕЦ ЮЛИ, АВГУСТ

Лято е, ела в Библиотеката! - „Зелена библиотека” - Млад художник - Игри на открито, изучаване на природата, лятна програма за деца;

МЕСЕЦ СЕПТЕМВРИ

06.09. 2023 – Ден на съединението

15.09. 2023 – Училище здравей!

22.09.2023 – Ден на независимостта на България -

МЕСЕЦ ОКТОМВРИ

01.10 Ден на възрастните хора

 МЕСЕЦ НОЕМВРИ

01.11 – Ден на народните будители - Урок по родолюбие

21.11 Ден на християнското семейство

МЕСЕЦ ДЕКЕМВРИ

 01.12 - Международен ден в борбата срещу СПИН – Среща с експерти от РЗИ - Пазарджик. Раздаване на брошури и дипляни;

20.12 – Приготовления за коледно-новогодишните празненства; Коледна работилница.

**ДРУГИ ДЕЙНОСТИ**

 -участие в местни, регионални, национални празници и фестивали от ФПГ“ Зорница“;

 -участия на работещите в читалищата в обучения за повишаване на квалификацията, работни срещи, дискусии и други форми за развитие на капацитета на служителите:

 -участие в обучения на РЕКИЦ „Читалища”:

 -иницииране на социални дейности с различни възрастови групи , хора с увреждания -доброволчески инициативи

**ИНДИКАТОРИ ЗА ОЦЕНКА ИЗПЪЛНЕНИЕТО НА ПРОГРАМАТА:**

-брой регистрирани членове на читалищното настоятелство, събран членски внос;

-брой читатели ; брой нови читатели;

 -брой нови книги ;

 -брой и качество на проведени празненства, чествания;

 -брой участия в местни, регионални изяви и фестивали;

 -проведени събрания – общи и на настоятелството.

 -извършена пререгистрация на читалището в определения от ЗНЧ срок.

ФИНАНСИРАНЕ

• Субсидия от държавния бюджет за делегирани от държавата дейности;

Финансиране на належащи ремонти на Читалищната сграда.

СРОК ЗА ИЗПЪЛНЕНИЕ И ОТЧЕТ НА ПРОГРАМАТА

Срокът за изпълнение на Програмата е в рамките на бюджетната 2024 година;

 Съгласно чл. 26 а, ал. 4 от Закона за народните читалища Председателят на читалището представя в срок до 31.03.2024 г. пред Кмета на община Пазарджик и Общинския съвет доклад за осъществените дейности в изпълнение на Програмата и за изразходваните от бюджета средства през 2023г. При отчитане на дейностите в изпълнение на Програмата ще бъдат отчетени и индикаторите за оценка на изпълнението.

**Забележка:** Програмата е отворена за допълнения. Тя визира най-общите положения, залегнали в плана за работа през предстоящата 2024 година. Промени по програмата се съгласуват с читалищното настоятелство.

План-Програмата е приета на заседание на Настоятелството на.11.10.2023 година.

  **ПРЕДСЕДАТЕЛ НА ЧИТАЛИЩНОТО НАСТОЯТЕЛСТВО**

**ИНЖ. МАРИЯ ТАНЕВА**